กฎกระทรวงกำหนดค่าบริการตรวจสอบและรับรองมาตรฐานสินค้าเกษตรสำหรับมาตรฐานบังคับพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง และมาตรา ๒๗ วรรคสอง แห่งพระราชบัญญัติมาตรฐานสินค้าเกษตร พ.ศ. ๒๕๕๑รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ๑ ค่าบริการตรวจสอบมาตรฐานสินค้าเกษตรสำหรับมาตรฐานบังคับดังต่อไปนี้ให้เป็นไปตามตารางท้ายกฎกระทรวงนี้(๑)ค่าบริการตรวจสอบมาตรฐานสินค้าเกษตรสำหรับมาตรฐานบังคับ เรื่อง เมล็ดถั่วลิสง : ข้อกำหนดปริมาณอะฟลาทอกซิน(มกษ. ๔๗๐๒ - ๒๕๕๗) ให้เป็นไปตามอัตราที่กำหนดไว้ในตารางที่ ๑ ท้ายกฎกระทรวงนี้(๒)ค่าบริการตรวจสอบมาตรฐานสินค้าเกษตรสำหรับมาตรฐานบังคับ เรื่องหลักปฏิบัติสำหรับกระบวนการรมผลไม้สดด้วยก๊าซซัลเฟอร์ไดออกไซด์ (มกษ. ๑๐๐๔ - ๒๕๕๗)ให้เป็นไปตามอัตราที่กำหนดไว้ในตารางที่ ๒ ท้ายกฎกระทรวงนี้(๓)[๒] ค่าบริการตรวจสอบมาตรฐานสินค้าเกษตรสำหรับมาตรฐานบังคับ เรื่องการปฏิบัติทางการเพาะเลี้ยงสัตว์น้ำที่ดีสำหรับฟาร์มผลิตลูกกุ้งขาวแวนนาไมปลอดโรค(มกษ. ๗๔๓๒ - ๒๕๕๘) ให้เป็นไปตามอัตราที่กำหนดไว้ในตารางที่ ๓ ท้ายกฎกระทรวงนี้ข้อ๒ ในกรณีที่สินค้าเกษตรที่ตรวจสอบเป็นไปตามมาตรฐานบังคับให้ผู้ประกอบการตรวจสอบมาตรฐานออกใบรับรองสำหรับสินค้าเกษตรนั้นโดยให้กำหนดค่าใบรับรองแต่ละมาตรฐานไม่เกินหนึ่งพันบาทให้ไว้ณ วันที่ ๑๙ เมษายน พ.ศ. ๒๕๖๐พลเอกฉัตรชัย สาริกัลยะรัฐมนตรีว่าการกระทรวงเกษตรและสหกรณ์ตารางท้ายกฎกระทรวงกำหนดค่าบริการตรวจสอบและรับรองมาตรฐานสินค้าเกษตรสำหรับมาตรฐานบังคับพ.ศ. ๒๕๖๐ ตารางที่๑ค่าบริการตรวจสอบมาตรฐานสินค้าเกษตรสำหรับมาตรฐานบังคับ เรื่อง เมล็ดถั่วลิสง : ข้อกำหนดปริมาณอะฟลาทอกซิน(มกษ. ๔๗๐๒ ๒๕๕๗)การตรวจประเมินค่าบริการตรวจสอบ๑. การตรวจสอบและประเมินเพื่อรับรองสถานที่ผลิตครั้งแรก หรือการตรวจสอบและประเมินเพื่อต่ออายุใบรับรองไม่เกิน ๕,๐๐๐ บาทต่อหนึ่งแห่ง๒. การตรวจติดตามสถานที่ผลิตไม่เกินกึ่งหนึ่งของค่าตรวจสอบและประเมินเพื่อรับรองสถานที่ผลิตครั้งแรก๓. การตรวจวิเคราะห์ทางห้องปฏิบัติการสำหรับการตรวจวิเคราะห์ปริมาณอะฟลาทอกซินทั้งหมดไม่เกิน ๒,๕๐๐ บาท ต่อหนึ่งตัวอย่างตารางที่๒ค่าบริการตรวจสอบมาตรฐานสินค้าเกษตรสำหรับมาตรฐานบังคับ เรื่องหลักปฏิบัติสำหรับกระบวนการรมผลไม้สดด้วยก๊าซซัลเฟอร์ไดออกไซด์ (มกษ. ๑๐๐๔ ๒๕๕๗)การตรวจประเมินค่าบริการตรวจสอบ๑. การตรวจสอบและประเมินเพื่อรับรองสถานที่ผลิตครั้งแรก หรือการตรวจสอบและประเมินเพื่อต่ออายุใบรับรอง ให้คิดตามขนาดของโรงรมซัลเฟอร์ไดออกไซด์ ดังต่อไปนี้(๑) โรงรมที่มีห้องรมซัลเฟอร์ไดออกไซด์ ที่มีความจุรวมของห้องรมไม่เกิน ๘๐๐ ตะกร้า หรือไม่เกิน ๙,๒๐๐ กิโลกรัม(๒) โรงรมที่มีห้องรมซัลเฟอร์ไดออกไซด์ ที่มีความจุรวมของห้องรมมากกว่า ๘๐๐ ตะกร้าแต่ไม่เกิน ๑,๖๐๐ ตะกร้า หรือมากกว่า ๙,๒๐๐ กิโลกรัมแต่ไม่เกิน ๑๘,๔๐๐ กิโลกรัม(๓) โรงรมที่มีห้องรมซัลเฟอร์ไดออกไซด์ ที่มีความจุรวมของห้องรมมากกว่า ๑,๖๐๐ ตะกร้าแต่ไม่เกิน ๒,๔๐๐ ตะกร้า หรือมากกว่า ๑๘,๔๐๐ กิโลกรัมแต่ไม่เกิน ๒๗,๖๐๐ กิโลกรัม(๔) โรงรมที่มีห้องรมซัลเฟอร์ไดออกไซด์ ที่มีความจุรวมของห้องรมมากกว่า ๒,๔๐๐ ตะกร้า หรือมากกว่า ๒๗,๖๐๐ กิโลกรัมไม่เกิน ๕,๐๐๐ บาทไม่เกิน ๑๐,๐๐๐ บาทไม่เกิน ๑๕,๐๐๐ บาทไม่เกิน ๒๐,๐๐๐ บาทการตรวจประเมินค่าบริการตรวจสอบความจุของตะกร้ามาตรฐานที่ใช้บรรจุผลไม้ที่เข้ารมกำหนดเป็นน้ำหนัก ๑๑.๕ กิโลกรัม ในกรณีตะกร้าที่ใช้บรรจุผลไม้มีขนาดแตกต่างจากตะกร้ามาตรฐาน ให้คำนวณตามน้ำหนักของผลไม้นั้น๒. การตรวจติดตามสถานที่ผลิตไม่เกินกึ่งหนึ่งของค่าตรวจสอบและประเมินเพื่อรับรองสถานที่ผลิตครั้งแรกตารางที่๓[๓] ค่าบริการตรวจสอบมาตรฐานสินค้าเกษตรสำหรับมาตรฐานบังคับเรื่อง การปฏิบัติทางการเพาะเลี้ยงสัตว์น้ำที่ดีสำหรับฟาร์มผลิตลูกกุ้งขาวแวนนาไมปลอดโรค(มกษ. ๗๔๓๒ ๒๕๕๘)การตรวจประเมินค่าบริการตรวจสอบ๑. การตรวจสอบและประเมินเพื่อรับรองสถานที่ผลิตเฉพาะในส่วนการเพาะลูกกุ้งขาวแวนนาไมระยะนอเพลียสครั้งแรก หรือการตรวจสอบและประเมินเพื่อต่ออายุใบรับรอง ให้คิดตามขนาดของสถานที่ผลิตเฉพาะในส่วนการเพาะลูกกุ้งขาวแวนนาไมระยะนอเพลียส ดังต่อไปนี้(๑) ไม่เกิน ๕ ไร่(๒) มากกว่า ๕ ไร่ ขึ้นไปไม่เกิน ๕,๐๐๐ บาทไม่เกิน ๑๐,๐๐๐ บาท๒. การตรวจติดตามสถานที่ผลิตเฉพาะในส่วนการเพาะลูกกุ้งขาวแวนนาไมระยะนอเพลียสไม่เกินหนึ่งในสามของค่าบริการตรวจสอบในการตรวจสอบและประเมินเพื่อรับรองสถานที่ผลิตเฉพาะในส่วนการเพาะลูกกุ้งขาวแวนนาไมระยะนอเพลียสครั้งแรก ทั้งนี้ ไม่น้อยกว่า ๒,๕๐๐ บาท๓. การตรวจวิเคราะห์ทางห้องปฏิบัติการสำหรับการตรวจวิเคราะห์โรคกุ้งแต่ละโรคไม่เกิน ๑,๐๐๐ บาทต่อหนึ่งตัวอย่างหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา๒๗ วรรคสอง แห่งพระราชบัญญัติมาตรฐานสินค้าเกษตร พ.ศ. ๒๕๕๑บัญญัติให้ค่าบริการตรวจสอบและรับรองมาตรฐานสำหรับสินค้าเกษตรที่มีกฎกระทรวงกำหนดมาตรฐานบังคับให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวงสมควรกำหนดค่าบริการตรวจสอบสำหรับสินค้าเกษตรบางกรณีและรับรองมาตรฐานสินค้าเกษตรขึ้นเพื่อให้ผู้ประกอบการตรวจสอบมาตรฐานมีหลักเกณฑ์ในการกำหนดค่าบริการตรวจสอบและค่าใบรับรองมาตรฐานสินค้าเกษตรที่สอดคล้องกันจึงจำเป็นต้องออกกฎกระทรวงนี้ กฎกระทรวงกำหนดค่าบริการตรวจสอบและรับรองมาตรฐานสินค้าเกษตรสำหรับมาตรฐานบังคับ(ฉบับที่ ๒) พ.ศ. ๒๕๖๑[๔]หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดค่าบริการตรวจสอบมาตรฐานสินค้าเกษตรสำหรับมาตรฐานบังคับเกี่ยวกับการปฏิบัติทางการเพาะเลี้ยงสัตว์น้ำที่ดีสำหรับฟาร์มผลิตลูกกุ้งขาวแวนนาไมปลอดโรคเพื่อให้ผู้ประกอบการตรวจสอบมาตรฐานมีหลักเกณฑ์ในการกำหนดค่าบริการตรวจสอบมาตรฐานสินค้าเกษตรที่สอดคล้องกัน จึงจำเป็นต้องออกกฎกระทรวงนี้ภวรรณตรี/จัดทำ๓๑พฤษภาคม ๒๕๖๐ชวัลพร/ตรวจ๓๑พฤษภาคม ๒๕๖๐ปวันวิทย์/เพิ่มเติม๕มีนาคม ๒๕๖๑[๑] ราชกิจจานุเบกษาเล่ม ๑๓๔/ตอนที่ ๕๕ ก/หน้า ๑/๒๔ พฤษภาคม ๒๕๖๐[๒] ข้อ ๑(๓) เพิ่มโดยกฎกระทรวงกำหนดค่าบริการตรวจสอบและรับรองมาตรฐานสินค้าเกษตรสำหรับมาตรฐานบังคับ(ฉบับที่ ๒) พ.ศ. ๒๕๖๑[๓] ตารางที่๓ ค่าบริการตรวจสอบมาตรฐานสินค้าเกษตรสำหรับมาตรฐานบังคับเรื่อง การปฏิบัติทางการเพาะเลี้ยงสัตว์น้ำที่ดีสำหรับฟาร์มผลิตลูกกุ้งขาวแวนนาไมปลอดโรค(มกษ. ๗๔๓๒ ๒๕๕๘) เพิ่มโดยกฎกระทรวงกำหนดค่าบริการตรวจสอบและรับรองมาตรฐานสินค้าเกษตรสำหรับมาตรฐานบังคับ(ฉบับที่ ๒) พ.ศ. ๒๕๖๑[๔]ราชกิจจานุเบกษา เล่ม ๑๓๕/ตอน ๖ ก/หน้า ๔/๒ กุมภาพันธ์ ๒๕๖๑